9 
Strix flammea. Nju sam vidio samo jedan put na Lokrumu 
mjeseca ožujka. 
Hirundo rustica. Prve lastavice vidio sam dne 29. ožujka u 
Dubrovniku, a nekoliko dana za tim pokazaše se nekoliko parova 
mladih lastavica i na Lokrumu. U južnoj Dalmaciji našao sam 
za čudo malo seoskih lastavica, no mnogo više u Hercegovini i 
sjevernoj Dalmaciji. 
Chelidon urbica. Prve sam vidio u Hercegovini početkom 
travnja; u južnoj Dalmaciji vidjao sam ih samo po gdjekoje, u 
sjevernoj Dalmaciji nešto više ali i tu u malenu broju. 
Cotyle riparia. Prvih dana mjeseca travnja pokazivahu se 
jata prostih bregunića na jednoj hridini na obali otoka lokrum- 
Dne 20. i 21. travnja vidio sam gdjekoju takvu lastavicu po 
riekah Cetinji i Krki u sjevernoj Dalmaciji. 
Pouzdan motrilac priobćio mi je, da je nekoliko bregunica 
prezimilo u jednoj spilji blizu Dubrovnika. 
Cypselus apus. Dne 29. ožujka vidio sam ih nekoliko na 
zidinah staroga grada Dubrovnika; nekoliko dana za tim velika 
jata, kasnije opet nekoliko mladih parova, koji su jutrom i ve- 
čerom obljetavali hridine lokrumske. U Hercegovini i u sjevernoj 
Dalmaciji vidjao sam takodjer crnih čiopa, no nigdje u velikom 
broju. 
Cypselus melba. Prve biele čiope opazio sam dne 29. ožujka 
na zidinah staroga grada Dubrovnika; sliedećih dana dodjoše u 
velikom broju i tu ostadoše. Polovicom travnja nastani se u 
jednoj spilji obale lokrumske jato od kakvih 20 parova radi 
leženja. 
Prvih dana mjeseca travnja vidio sam u Trebinju veoma 
mnogo bielih čiopa, kako obljetavaju; u okolici mostarskoj kao i 
u sjevernoj Dalmaciji niesam nigdje naišao na tu pticu. 
Lanius collurio. Rusoga svračka vidio sam dne 13. travnja 
medju Dubrovnikom i Carinom na drenovu grmu; ni prije ni 
kasnije niesam imao sgode da ga vidim. 
Lanius rufus. Dne 17. travnja vidio sam jedan mladi par 
na maslinah lokrumskih, gdje je i sliedećih dana boravio. 
Muscicapa atricapilla. Dne 19. travnja vidio sam ih neko- 
liko na Lokrumu. 
